💜💜සිංහල පරිවර්තනය : සුලෝචනා ජයකොඩි💜💜
නෝ ටේල් ටු ටෙල්
අක්කේ, මම ක්‍රමයක් හොයාගත්තා!
ඒකට ටික කාලයක් යයි,
ඒත් ඔයාට ආපහු වලිග නවයේ නරියෙක් වෙන්න
ක්‍රමයක් මම හොයාගත්තා.
හරි, අපි ඒ ගැන පස්සේ කතා කරමු.
ඒ කියන්නේ එයාටත් ආපහු එයාගේ ජීවිතේට යන්න පුළුවන් නේද?
පොඩ්ඩක් ඉන්න.
ඔයාලා මේ මොනවා ගැනද කතා කරන්නේ?
වූ-සොක්, මේකයි සිද්ධිය...
ආපහු වලිග නවයේ නරියෙක් වෙනවා කියන්නේ?
එහෙනම් ඒ කියන්නේ...
ඔයා මේක ඇත්තටම මම වෙනුවෙන් නෙවෙයි කළේ. ඔයාට ආපහු යන්න බැරි වුණාද?
ඒක...
මට පැහැදිලි කරන්න දෙන්න... ඒක හරි.
ඔයාට ඇහුණු දේ හරි.
ඉතින් මොකද? ඔයාට මොකද ඒකෙන්?
ඒයි! කොහොමත් මුකුත් වෙනස් වෙන්නෙ නෑනේ.
මමයි, සි-යොල් සහ ඔයයි.
අපි හැමෝම ආපහු කලින් හිටපු විදියටම පත් වෙනවා.
ඒකට තව ටික කාලයක් යයි.
ඇත්තටමද?
තව කොච්චර කල් යයිද?
ඔයා කියන්නේ දැන් ඔයත් අපි වගේම සාමාන්‍ය මනුස්සයෙක් කියලද?
ඔයා ආපහු යන්න ක්‍රමයක් හොයනවා නේද?
ඉතින් ඔයා ක්‍රමයක් හොයාගත්තද? කොහොමද?
දැන් අර වැඩකට නැති මනුස්සයත් මැද්දට පැනලා, මේක තවත් සංකීර්ණ වුණා.
එතකොට අර ක්‍රමය හරි ගියේ නැත්නම් අපිට ආපහු මාරු වෙන්න බැරි වෙයිද?
ඒක වෙන්න පුළුවන් දෙයක්.
තමුසෙට මොකද ඒකෙන්?
මේක මටත් අදාළයිනේ.
ඇයි? මම බාධාවක් වෙයි කියලා බයද?
තමුසෙම කියනවා.
මම හිතන්නේ තමුසෙට ඒක කරන්න හොඳටම පුළුවන්.
ඉතින් කියනවා. තමුසේ බාධා කරනවද?
ඔය දෙන්නම නවත්තගන්නවා.
ඇයි ඔයාලා මෙහෙම හැසිරෙන්නේ?
එයා කියපු දේ ඇහුණා නේද?
මට කියන්න එපා ඔයා තාමත් ඔය මනුස්ස යාළුකම් පස්සේ යනවා කියලා.
ඔයා හරි නපුරුයි. සි-යොල්.
මොකද වෙන්නේ කියලා මම දැනගන්න ඕනේ. නැත්නම් මට සැනසීමක් නෑ.
අනික මට උදව් කරන්න පුළුවන් දෙයක් තියෙන්නත් පුළුවන්.
ඔයාලා හැමදේම මගෙන් මේ විදියට හංගන්න හොඳ නෑ.
ඔයා කියන දේ මට තේරෙනවා.
ඒ වුණාට, දැනට ඔයා යන එක තමයි හොඳම දේ.
පස්සේ, මට ඕන වුණොත්... ඒක මකලා දාන්න.
මොකක්?
ඒ මනුස්සයගෙ මතකය මකලා දාන්න.
ඒත් මගේ බලය එච්චර ශක්තිමත් නෑ...
මම දන්නවා. නිකන් කරලා දාන්න.
හරි.
නෑ, ඉන්න...
මේ මොකද...
මම සි-යොල් එනකම් බලාගෙන හිටියේ.
මම ඇයි මෙහේ ඉන්නේ?
තාත්තා
හෙලෝ, තාත්තේ.
ඇයි මේ දැන් ආන්සර් කළේ?
මට දැන් හරියට මතක නෑ...
මේ වෙලාවේ බිව්වද?
නෑ, එහෙම දෙයක් නෙවෙයි...
ඔයා දන්නවද ඔයා මොන වගේ අවුලක්ද හැදුවේ කියලා?
ක්ලබ් එකේ අවසරයක් නැතුව ඔයා කොරියාවට ගියා.
ඔයාට පිස්සුද?
මේ දවස්වල පුහුණුවීම් විතරයිනේ තියෙන්නේ.
කොහොමත් ලබන සතියේ මට ජාත්‍යන්තර තරඟාවලියට යන්න තියෙනවා.
මම කොරියාවට දවස් කිහිපයකට කලින් ආවා විතරයි.
ඒකේ ඇති වැරැද්ද මොකක්ද?
තරඟ නැති වුණාට පුහුණුවීම් තියෙනවනේ!
ඔයා තාම අලුත්,
ඒත් දැනටමත් පුහුණුකරුවයි ක්ලබ් එකේ අයිතිකාරයයි දෙන්නම තරහා ගස්සලා.
ඔයා මේ හැසිරෙන්නේ වෘත්තීය මට්ටමෙන් නෙවෙයි!
ඔයා හිතන්නේ මම මේක කරන්නේ මම වෙනුවෙන් කියලද?
මොකක්?
වැඩක් නෑ. මම තියනවා.
අපි මේ විදියට ඉමු...
දැනට.
ස්තූතියි, සි-යොල්.
ඉන්න, මොකක්ද ඒ මතකය?
මම ඇත්තටම සි-යොල්ව හම්බුණාද?
ඒක නෙවෙයි,
කොහෙද ගෙදර තියෙන්නේ?
මේ තියෙන්නේ.
මේක පොදු වැසිකිළියක් නේද?
කඳුකරයේ මේ වගේ ඒවා ගොඩක් තියෙනවා.
මේක වැසිකිළියක් නෙවෙයි. මේකට කියන්නේ රූප්ටොප් ගෙයක් කියලා.
එහෙම පෙනුනට, මිනිස්සු ඇත්තටම මෙහේ ජීවත් වෙනවා.
මේක ගෙදරක්.
ඒ තරම් දුර යන්න ඇත්තටම ඕන වුණාද?
මොකක්?
වූ-සොක්ගේ මතකය මකන තරම් දුරකට යන්න ඕන වුණා කියලා මම හිතන්නේ නෑ.
අපිට තිබුණේ එයාට තේරුම් කරලා දීලා යවන්න විතරයි.
ඔයාට තාම තත්ත්වේ බරපතලකම තේරිලා නෑ වගේ.
ඔයා එයා එක්ක හොඳින් කතා කරලා යැව්වා නම්,
ඔයා හිතනවද ඔයාට ආපහු කවදාවත් සුවෙන් නිදාගන්න පුළුවන් වෙයි කියලා?
ඔයා මොකක්ද ඒ කියන්නේ?
මම උදාහරණයක් කියන්නම්.
අද රෑ ඔයා එකපාරටම මැරුණොත්,
කාටද වාසි වෙන්නේ?
මොකක්?
එතකොට එයාට ආපහු මාරු වෙන එක ගැන වද වෙන්න දෙයක් නෑ.
නැත්නම් ආපහු මේ කැඩිච්ච ගෙදරට එන්න වෙන එක ගැන වද වෙන්න දෙයක් නෑ.
එයාට දැන් තියෙන හැමදේම සදහටම එයාගේ වෙනවා.
එයාට ඒක තේරුම් ගන්න කොච්චර වෙලාවක් යයි කියලා ඔයා හිතනවද?
දවසක් දෙකක්?
අනේ මන්දා, ඇයි ඔයා හැමදේම ඔච්චර නරකට හිතන්නේ?
මොකක්ද, ඔයා කියන්නේ වූ-සොක් මාව මරන්න හදයි කියලද?
පිස්සු නැතුව ඉන්නවා. ඒක වෙන්නෙ නැති දෙයක්.
ඔයාට මතක නැද්ද?
මම ඔයාලගේ ජීවිත ආපහු මාරු කරන්න අවස්ථාව දුන්නම
ඔයාගේ යාළුවා මොකද කළේ කියලා?
ඒක ඉතින් එදානේ.
මේක වෙනස් අවස්ථාවක්.
අනික වූ-සොක් කියන්නේ එහෙම කෙනෙක් නෙවෙයි.
යථාර්ථයට එනවා. මනුස්සයෝ හැමෝම එකයි.
ඔයා හිතනවද වෙනස් ජාතියේ විශේෂ අය ඉන්නවා කියලා?
කොහොම වුණත්, එයාගේ මතකය මකන එක තාවකාලික විසඳුමක් විතරයි.
වලිග අටේ නරියෙක්ට මනුස්සයෙක්ගේ මතකය සම්පූර්ණයෙන්ම මකන්න තරම් බලයක් නෑ.
ඒකට දවස් ටිකක් යයිද මාස ටිකක් යයිද කියලා කියන්න බෑ,
ඒත් ඔයාගේ යාළුවාගේ මතකය ටිකෙන් ටික ආපහු එනවා.
ආ, ඇත්තටමද?
ඉතින් ඔයාගේ යාළුවාට මතකය ඇවිත් වෙන වෙන දේවල් හිතන්න කලින්,
අපිට කලින් හිටපු විදියට පත් වෙන්න සිද්ධ වෙනවා.
දැන් අර කරදරේ අහවර වුණ එකේ,
ඔයා කිය කිය හිටපු දේ ඉවරයක් කළොත් නරකද?
ඔයා ක්‍රමයක් හෙව්වා කිව්වා නේද?
ආ, ඔව්.
අපිට කරන්න තියෙන්නේ
ඔයයි මමයි අපේ දෛවය මාරු කරගන්න එකයි.
ඔයා එයා එක්ක කළා වගේ.
මොකක්?
එයාට මොකද වෙලා තියෙන්නේ?
6 වැනි කොටස
ඇතුළට එන්න.
පුද්ගලික තොරතුරු කාන්ග් සි-යොල්
ඉතින් කවුද මේයා?
ලොකු කෙනෙක් නෙවෙයි.
අනතුරෙන් පස්සේ අවුරුද්දක් විතර පුනරුත්ථාපනය වෙවී ඉඳලා,
එයාගේ පාපන්දු ජීවිතේ එතනින් පස්සේ වැටිලා.
ළඟදි එයාව හතරවෙනි කොටසේ ටීම් එකකිනුත් අයින් කරලා.
ඉතින් එයා දැන් මොකද කරන්නේ?
එයාට රස්සාවක් නෑ වගේ.
එහෙනම් එයා සල්ලි තියෙන පවුලක කෙනෙක්ද?
කොහෙත්ම නෑ.
එයාට දෙමව්පියෝ නෑ, උරුම වෙච්ච සල්ලිත් නෑ.
ඒක වෙන්න බෑනේ.
එයා අර සල්ලිවලට කෑදර නරියගේ ගනුදෙනුකරුවෙක්. ඔයා කියන්නේ එයා හිඟන්නෙක් කියලද?
ඒකේ කිසි තේරුමක් නෑනේ.
වෙන මොනවහරි විශේෂ දෙයක් තියෙනවද?
මම හොයලා බලද්දි දෙයක් හොයාගත්තා.
අර සිද්ධිය වෙලාවේ සාක්ෂිකාරයෙක් විදියට හිටපු පිරිමි ළමයෙක් හිටියේ?
ආරංචි විදියට, එයා හියොන් වූ-සොක්.
හියොන් වූ-සොක්?
ඔයා නැති කාලේ,
හියොන් වූ-සොක් කියන ක්‍රීඩකයා ගොඩක් ජනප්‍රිය වුණා...
හිරේ ඉන්නකොට මමත් වර්ල්ඩ් කප් බැලුවා.
මම දන්නවා එයා කවුද කියලා.
ආ, හරි.
හියොන් වූ-සොක්.
කාන්ග් සි-යොල්ට සතයක්වත් නෑ,
ඒත් හියොන් වූ-සොක් එයාගේ යාළුවෙක්?
මම හිතන්නේ මට හියොන් වූ-සොක්ව හම්බෙන්න ඕන.
දැන් නම් ටිකක් ඇඟට ලේසියි.
සාමාන්‍යයෙන් මට මනුස්ස වෙස් අරන් දවසෙන් භාගයක් ඉන්න පුළුවන්,
ඒත් එයාගේ මතකය මකපු නිසා මගේ බලය බැහැලා යන්න ඇති.
ඔයාගේ ඇඟට පණ ආවා නම්,
ඔයා කිය කිය හිටපු දේ ඉවරයක් කරනවද?
කලින් කිව්ව එක? මම කිව්වේ ඇත්ත.
ඒ කියන්නේ, ඔයාට ඇත්තටම දෛවය මාරු කරන්න පුළුවන්ද?
ඊයේ රෑ ඔයා මාවයි වූ-සොක්වයි ආපහු මාරු කරන්න හැදුවනේ,
ඒත් ඒක හරි ගියේ නෑනේ.
ඒ මට දැන් බලය මදි නිසා, ඒත් මම වලිග නවයේ නරියෙක් වුණොත් කොහොමද?
මොකක්?
එතකොට මටත් බලය ලැබෙනවා,
ඉතින් අපිට පුළුවන් අපේ දෛවය මාරු කරගන්න.
මම වෙනුවට ඔයාට පුළුවන් වලිග නවයේ නරියෙක් වෙන්න,
එතකොට මට ඉක්මනට මනුස්සයෙක් වෙන්න පුළුවන්.
ඒක අපි දෙන්නටම හොඳයි.
එතකොට මම?
මට හිතෙන්නේ නෑ ඒකට මට කරන්න පුළුවන් දෙයක් තියෙයි කියලා.
ඒත් එයාට පස්සේ ඔයාට උදව් කරන්න පුළුවන් වෙයි.
ඉන්න, ඇයි?
ඔයා වලිග නවයේ නරියෙක් වුණාට පස්සේ ඔයාට පුළුවන්නේ මාව ආපහු මාරු කරන්න.
ඒක මටත් හදිස්සියක්.
ඒක එහෙම වෙන්නේ නෑ.
මොකද මම තමයි ඒ මන්තරේ මැතුරුවේ.
ඒත්... මම එයාට වඩා බාලයි,
අනික මගේ බලය ගොඩක් දුර්වලයි.
ඉතින් මම වලිග නවයේ නරියෙක් වුණත්, එයාගේ මන්තරේ කඩන්න මට අමාරුයි.
හරි, කමක් නෑ.
මට මගේ ජීවිතේ ආපහු ලැබෙනවා නම් කොහොම වුණත් මට ප්‍රශ්නයක් නෑ.
කතාව නම් සාධාරණයි.
එහෙනම් ප්‍රශ්නේ විසඳුනානේ?
කිසි දෙයක් විසඳිලා නෑ.
මම බැලුවා ඔයා මේ මොනවා ගැනද දොඩවන්නේ කියලා.
ඕක ඔයාගේ අදහසක් වෙන්න බෑ.
කවුද ඔයාට ඕක කිව්වේ?
මොකක්?
ඒක...
කාටවත් කියන්න එපා කිව්වා ඒක රහසක් නිසා.
කියන්න ඕන නෑ. ඒක පැහැදිලියි.
මොකක්ද පැහැදිලි?
යන්න යනවා. විකාර කියවන්නේ නැතුව.
ඒත් අක්කේ... මම යන්න කියලා කිව්වේ.
ඔයා විකාර කියවනවා.
ඇයි ඔයා එයාව එළවන්නේ?
මම ඇත්තටම යන්නද? නෑ.
මට ඇහුම්කන් දෙන්න.
මම මේක කියන්නේ ඔයාගේ හොඳට, ඒ නිසා අහගන්නවා.
ඔයා මේ රැවටෙන්න හදන්නේ.
මොකක්?
ඇයි ඔයාට මනුස්සයෙක් වෙන්න ඕන?
ඔයා එයාලා ගැන මොනවද දන්නේ?
ඔයා ඇත්තටම හිතනවද ඒක ඔයාගෙම අදහසක් සහ තීරණයක් කියලා?
ඒක...
වෙන්න ඕන එහෙම නෙවෙයිද?
අනිත් හැම නරියෙක්ම කළේ ඒකනේ.
අනික උඩ ඉන්න අය කිව්වෙත් මේක තමයි හරි පාර කියලා.
මට නම් හොඳයි. ඔයා වගේ නොදන්න ළමයෙක්ව රවට්ටලා,
මට ආපහු වලිග නවයේ නරියෙක් වෙන්න පුළුවන්.
ඒත් ඔයාට මොකද වෙන්නේ?
කිසි සූදානමක් නැතුව ඔයා මනුස්සයෙක් වෙනවා.
ඊට පස්සේ?
පස්සේ ඔයා පසුතැවෙනකොට,
ඔයා හිතනවද අර උඩ ඉන්න අය ඔයාට උදව් කරයි කියලා?
මනුස්සයෙක් විදියට ජීවත් වෙන එකේ තියෙන වරද මොකක්ද?
මම ඒකට කැමතියි. මම සෑහීමකට පත් වෙනවා.
ඔයා සෑහීමකට පත් වෙනවා? දැන්?
ඒයි, ඒක වෙනස්.
මම මේ අමාරුවේ වැටුණේ ඔයා නිසා.
මම මගේ පරණ ජීවිතේ එක්ක සතුටින් හිටියා.
ඒකත් එකම තමයි.
මම හිටියත් නැතත් ඔයා ඕන වෙලාවක වැටෙන්න ඉඩ තිබුණා.
මනුස්ස ජීවිතේ කියන්නේ ඒකට නේද?
ඔයාගෙ ජීවිතේ වුණත් මොන වගේ වෙයිද කියලා ඔයා දන්නෙ නෑනේ.
ඔයා වයසට ගියහම ජීවිතේ දුක්ඛිත වෙන්න පුළුවන්.
මොකක්?
ඔයා සිරාවටමද ඒක මට කිව්වේ?
කොහොම හරි, ආපහු මාරු වෙන විදිය මම තනියම හොයාගන්නම්.
ඒ නිසා ඔයා ඔයාගේ පාඩුවේ ජීවත් වෙන්න, මගේ දේවල් හොයන්න එන්න එපා.
ඒත්…
නෑ, නෑ. එයා වෙනුවෙන් තීරණ ගන්න ඔයාට බෑ.
එයාට ඕන පුළුවන් තරම් ඉක්මනට මනුස්සයෙක් වෙන්න විතරයි.
ඔයා වගේ නෙවෙයි.
එයා ඒ තීරණේ ගත්තේ හැමදේම දැනගෙන නෙවෙයි.
අන්තිමට ඔයාට සතුටු හිතෙයි ඔයා දිගටම වලිග නවයේ නරියෙක් වෙලා හිටිය එක ගැන.
ඒත් මම කිව්වා වගේ, ඒක ඔයාගේ වැඩක් නෙවෙයි.
ඔයා කරන වැඩයි අර උඩ ඉන්න අය කරන වැඩයි අතර වෙනස මොකක්ද?
මොකක්?
ඔයා ඔයාගේ ජීවන රටාව තෝරගත්තා නේද?
ඉතින් එයාටත් එයාගේම ගමනක් තියෙනවා.
නේද?
ඔව් ඉතින්.
ඔයා මොකක්ද ඒකෙන් අදහස් කළේ?
ඉතින් ඔයා මනුස්සයෙක් වෙන්නමද හදන්නේ?
ඉතින්...
තීරණය ඔයාගේ අතේ. වෙන කවුරුත් ගැන හිතන්න එපා.
ඔයාට මනුස්සයෙක් වෙන්න ඕන නේද?
ඒක ඇත්ත! මේක ඔයාගෙ ජීවිතේ නිසා ඔයාම තීරණය කරන්න.
ඔයාලා දෙන්නම බල කරන කොට නම්, මට දැන් එච්චර ෂුවර් නෑ වගේ.
ඔයත් එක්ක කතා කරලා වැඩක් නෑ.
දරුණු අපරාධ අංශය 2
මාව අතාරින්න! මමයි මෙතන වින්දිතයා!
තමුසෙලාට මේකට වන්දි ගෙවන්න වෙයි!
මගේ ඇඟෙන් අත ගන්නවා!
මට බයයි අක්කේ.
අහක බලන්න එපා. බලාගන්න.
ඔයා මනුස්සයෙක් වුණොත්,
ඔයාටත් ජීවත් වෙන්න වෙන්නෙ මේ වගේ කුණු ගොඩවල් එක්ක.
මොකක්?
මට එයාලා එක්ක ඉන්න වෙනවා?
ඒ වගේ මිනිස්සු එක්ක?
එයාට ඒ වගේ මිනිස්සුන්ව නිතර හම්බවෙන්නෙ නෑනේ.
නෑ, හම්බවෙනවා.
ඔයා වගේ කිසි දෙයක් දන්නෙ නැති ළමයින්ව මේ මිනිස්සුන්ට
ඈත තියාම අඳුරගන්න පුළුවන්, දන්නවද?
එයාගෙ මූණ දිහා බලන්නකෝ.
දැක්ක ගමන් රැවටන්න ලේසියි කියලා පේන්නෙ නැද්ද?
ඒයි, උඹ මොකටද අහු වුණේ?
මංකොල්ල කාලා. උඹ?
ඔන්ලයින් වංචාවක්. උඹ?
ගහගන්න ගිහිල්ලා. උඹ?
සබ්වේ එකේ හොරෙන් වීඩියෝ කරලා.
ෂා, තමුසෙලාට තමුසෙලා ගැන හරි ආඩම්බර ඇති නේද!
ඔහොම ඉන්නවා.
කවුද මේ? ඕන නෑ.
මුන් ගැන හරියට පරීක්ෂණ කරනවා හොඳේ.
දැක්කද?
මනුස්ස ලෝකෙදි ඔයාට නොදැනිම ඔයාව කොල්ල කයි.
ඔයා ඇත්තටම හිතනවද
මේ වගේ අපායකට වැටිලා ඔයාට බේරිලා ඉන්න පුළුවන් වෙයි කියලා?
ඉතින්...
ඒයි, පොඩ්ඩක් ඉන්න.
මේ වගේ තැනක ඉඳන් එයාට උත්තරයක් දෙන්න කියලා බල කරන්න එපා.
මනුස්ස ලෝකෙ හොඳ පැත්තකුත් තියෙනවා.
මේ පාර, මම ඔයාව හොඳ තැනකට එක්කන් යන්නම්.
අනිත් අය ගැන හිතන්නෙ නැතුව, ඔයාට ඕන දෙයක් ඇති වෙනකල් කන්න.
ඇත්තටම?
මගේ අවුරුදු 500ක ජීවිතේට, මම කවදාවත් මෙච්චර කෑම ගොඩක් දැකලා නෑ.
ඉන්න, පොඩ්ඩක් ඉන්න.
මෙහෙමයි.
හිමින් කන්න. කවුරුත් ඕවා උදුරගන්නෙ නෑ.
ශතවර්ෂ භාගයකට පස්සේ මම කාපු රසම කෑම මේක.
ඒ ඔයා කැලේට වෙලා
කොළ ජාති විතරක් කාපු නිසානේ.
මේක ඒ තරම් ලොකු දෙයක් නෙවෙයි.
මම නම වලිග හිවලෙක් වෙලා ඉන්න කාලෙ නම්,
මීට වඩා හොඳ දේවල් කෑවා.
මනුස්ස ලෝකෙ ගොඩක් රස කෑම තියෙනවා.
ඔයා මනුස්සයෙක් වුණොත්, හැමදාම මේ වගේ කන්න පුළුවන්.
ඔයා ඇත්තටම එහෙම හිතනවද?
ඔයාට නිකන්ම එතනට යන්න බෑ.
ඔයා හිතන්නෙ ඔයා කාපු කෑම වේලට කීයක් ගියා කියලද?
මම දන්නෙ නෑ.
මනුස්ස ලෝකෙ පන්ති භේද තියෙනවා.
මේ බලන්න...
හරි.
අර ඉන්න කෙනා තමයි පහළම මට්ටමේ ඉන්නෙ.
එයා කොච්චර පිඟන් හේදුවත්,
ඔයා කාපු කෑම වේලක් කන්න එයාට කවදාවත් සල්ලි හොයන්න බැරි වෙයි.
ඇයි? මොකද පඩිය ඒ තරම් අඩුයි.
කවුද මුල ඉඳන්ම සූපවේදියෙක් වෙන්නෙ?
හැමෝම පහළ ඉඳන් උඩට එන්න ඕන.
මහන්සි වෙලා වැඩ කළාම ඉහළට යන්න පුළුවන් කියලද ඔයා හිතන් ඉන්නෙ?
ජීවිත කාලෙම පිඟන් හෝද හෝද ඉන්න මිනිස්සු ඕන තරම් ඉන්නවා.
කරුණාකරලා යන්න!
පොඩ්ඩක් එළියට යනවද, ප්ලීස්.
පුදුම වැඩක්නේ.
සමාවෙන්න.
අපි හරියට කන්නත් කලින් ඔයා අපිව එලෙව්වානේ.
මම වැරදි දෙයක් කිව්වද? වැරදි වුණත් නැතත්, ඒක නෙවෙයි ප්‍රශ්නෙ.
ඇයි මේක මෙච්චර දුර දිග ගෙනියන්නෙ?
ආපහු තිබුණ විදිහටම හැරෙන්න ඔයා ළඟ වෙන ක්‍රමයක් තියෙනවද?
මෙහෙමයි...
දැනට නම් නෑ, ඒත්...
දැක්කනේ? ඔයා ළඟ ක්‍රමයක් නෑ. මේක විතරයි එකම ක්‍රමය.
ඉතින් ඇයි මේ ඔයා අකමැති?
මම අකමැති නෑ.
ඒත් අන්තිමට වෙන දේ දැන දැනම, මම නිකන් පැත්තකට වෙලා බලාගෙන ඉන්න ඕන කියලද කියන්නෙ?
ඔය මෝඩයා එකපාරටම මනුස්සයෙක් වුණොත් මොකද වෙන්නෙ කියලා පැහැදිලිනේ.
ඔයා කවද ඉඳලද අනිත් අය ගැන මෙච්චර වද වෙන්න ගත්තෙ?
මොකක්?
පොඩ්ඩක් ඉන්න.
අපි පොලිසියට ගියේ ඔයාට ඕන නිසා,
අපි රෙස්ටොරන්ට් එකට ආවේ ෂි-යෝල්ට ඕන නිසානේ.
ඉතින්?
ඉතින්, දැන් මට ඕන තැනකට යන්න මගේ වාරෙ නේද?
මනුස්ස ලෝකෙ මම හැමදාම යන්න ආසාවෙන් හිටපු තැනක් තියෙනවා.
අක්කේ!
මේ ලෝකෙ ගැන මෙලෝ දෙයක් දන්නෙ නැති එයා,
කොහෙන්ද මේ වගේ තැනක් ගැන අහලා තියෙන්නෙ?
එයා බේරගත්ත ළමයෙක් මේ ගැන කියව කියව හිටියලු.
එයා කියන විදිහටම කරමුකෝ.
මේකෙ තියෙන විනෝදෙ මොකක්ද?
ෂි-යෝල්, අපි කොච්චර වෙලා මෙහෙම ඉන්න ඕනද?
අන්න දැන් තමයි හරි.
විනෝද වුණාද? ඔව්!
ඒත් මට ඉස්සරහිනුයි පස්සෙනුයි හිටපු ළමයි
ඔක්කොම ගියේ එයාලගෙ අම්මලා තාත්තලා එක්ක.
ඉතින්?
ඔයාට ඕන දැන් මම ඔයාගෙ අම්මා වගේ රඟපාන්නද?
නෑ, මම විතරක් තනියම යන නිසා කිව්වෙ.
අපි ඔයත් එක්ක මෙහෙට ආපු එක ගැනවත් ඔයා සතුටු වෙන්න ඕන.
බෑ!
මේක නවත්තන්න කියන්න!
ඒක මාරම ජොලි අක්කේ!
අපි ආයෙත් යමු!
මට ආයෙ නම් බෑ.
ඒ ඇයි?
මේක ගොඩක් ජනප්‍රිය රයිඩ් එකක්, ඒකයි පෝලිම මෙච්චර දිග.
ඒකද හේතුව?
මේ මොකද වෙන්නෙ?
මෙහෙම කළාම හරි නේද? අපිට බලන් ඉන්න ඕන නෑනේ.
එපා, ඔහොම කරන්න එපා!
එපා!
මොකක්ද මේ...
මම ඔය මෝඩ හිවලාව මරනවා!
ඔයාට අවුලක් නෑ නේද?
මට කැරකිල්ල වගේ, වමනෙ යන්නත් එනවා.
පණ යනවා වගේ දැනෙනවා.
මේ මඟුල් මනුස්ස ශරීරය.
මට සමාවෙන්න අක්කේ.
මම හිතුවෙ ඔයත් ආස වෙයි කියලා.
මේ.
දැන් මගේ දිහා බලන්න. ඔයාට මුකුත් හිතෙන්නෙ නැද්ද?
ඔයාට තාම ඕනද...
අක්කේ, අපි ඊළඟට අරකෙ යමු!
ඇත්තටම එයාට නැති වෙලා තියෙන්නෙ වලිගෙ විතරමද?
මට හිතෙන්නෙ නම්,
එයා ඔයාව අල්ලේ නටවනවා.
මොකක්?
ඒක පිළිගන්න. එතකොට ලේසියි.
ඔන්න අපි එනවා.
රිදෙනවා.
ඒක රිදෙනවා!
අනිත් අය කොහොම වුණත් ඔයා ඕකට බය වෙන්න හොඳ නෑනේ!
මම බය වුණේ නෑ. මම ගැස්සුණා විතරයි.
ඔය බොරු භූතයොන්ට කවුද බය වෙන්නෙ.
පුදුම වැඩක්නේ.
දේව ආත්මය මට කිව්වා අද අසුබ අමුත්තෙක් එනවා කියලා.
ඒ ඔයා වෙන්න ඇති.
ආරංචි විදිහට ඔයා තමයි සැන්චොන්ග්වල ඉන්න දක්ෂම යකැදුරා.
ඔයා ලොකු යක්ෂයෙක්ට ආරාධනා කරලා වගේ.
තමන්ගෙ පවුල අහිමි වුණාම දැනෙන වේදනාව ඕනම කෙනෙක්ට තේරුම් ගන්න පුළුවන්.
ඒත් ඔයා දේව කැමැත්තට පිටුපාලා හැම දේව ආත්මයක්ම විනාශ කරනවද?
නිකන් කට ගෙවන්න එපා.
මට මගේම හේතු තියෙනවා, ඒ නිසා ඔය පිටිපස්සෙ ඉන්න භූතයාව මට දෙනවා.
මම හැදුවෙ හිවලෙක්ව අල්ලගන්න, ඒත් ඌ හරිම දරුණුයි.
මගේ බලය දැන් අඩුවෙලා තියෙන්නෙ.
ඔයා කරලා තියෙන පව් දැනටමත් සාගරයක් තරම් ගැඹුරුයි.
කොහොමද ඔයා ඔච්චර පව් ගොඩක් එක්ක ඉන්නෙ?
සාගරයකට පොඩි වැස්සක් වැස්සම මොකද වෙන්නෙ?
ඉතින්,
මේක ලොකු ප්‍රශ්නයක් කරගන්නෙ නැතුව ඉමු.
මම හිතුවෙ නෑ මම කවදාවත් මෙහෙම කියයි කියලා,
ඒත් හැමදේම ආපහු පරණ විදිහට වුණාට පස්සෙත්,
මට අද දවස ගැන ඉඳලා හිටලා මතක් වෙයි.
මම කිව්වෙ,
මේ වගේ තැනකට මම ආපු පළවෙනි වතාවනේ.
ඔයා කවදාවත් විනෝද උද්‍යානයකට ගිහිල්ලා නැද්ද?
මිනිස්සු පොඩි කාලෙ නිතරම මේ වගේ තැන්වලට යනවා නේද?
මගේ ආච්චි වැඩට ගිය නිසා,
පොඩි කාලෙ මට මේ වගේ තැන්වලට යන්න ලැබුණෙ නෑ.
අනික ක්‍රීඩා කණ්ඩායමේ හිටපු නිසා, මට ට්‍රිප් යන්න ලැබුණෙත් හරිම අඩුවෙන්.
ඔයා වැඩිය කොහෙවත් ගිහිල්ලා නෑ නේද?
මම හැම තැනම ගිහිල්ලා තියෙනවා.
ජායොන් නොන්ග්වොන්, බුගොක් හවායි, ඔය ඕන තැනකට.
ඔයා ගිහිල්ලා තියෙනවා?
ඔයා ඉතින් බඩ දඟලලා වමනෙ දදා හිටියනේ.
ඒ මේ මඟුල් මනුස්ස ශරීරය නිසානේ.
රයිඩ්ස් කීපයක ගියාම ලෙඩ වෙනවා,
විනාඩියක රයිඩ් එකකට පැයක් විතර පෝලිමේ ඉන්න වෙනවා.
කොහොමද මේවට විනෝදයි කියන්නෙ?
දන්නවද,
මෙතන වැඩියෙන්ම විනෝද වුණේ ඔයා වගේ.
මම මේක කළේ,
ඔයාලා මට බල කරපු නිසයි.
ඇයි මොකද?
මොකක්ද? කෝ බලන්න.
ඔයාගෙ විලුඹ තුවාල වෙලානේ.
මෙච්චර අමාරු වෙනකල් ඇයි මට කලින් කිව්වෙ නැත්තෙ?
මම හිතුවෙ ගොඩක් ඇවිද්දම මෙහෙම වෙනවා කියලා.
ඒක මහ පිස්සු වැඩක්නේ.
දෙයියනේ, ලේත් එනවා.
ගොඩක් රිදෙන්න ඇති.
පොඩ්ඩක් ඉන්න.
ඔයා දැන් මං ගැන වද වෙනවද?
ඇයි?
මට ඔයා ගැන වද වෙන්න තහනම්ද?
මම කිව්වෙ,
මේක මම බලාපොරොත්තු වුණේ නෑ, එච්චරයි.
ඇත්තම කිව්වොත්, ඔයා මේ විඳින දුක
එක විදිහකට මගෙත් වැරැද්දක් නේ.
ඉතින්...
ඉතින්, ඒක ඔයාගෙ වැරැද්දක්ද නැද්ද?
මන්දා. ඔයා කැමති දෙයක් හිතාගන්න.
කොහොම වුණත් මේ වෙලාවේ,
මේ ලෝකෙම මගේ පැත්තට ඉන්න එකම කෙනා ඔයා විතරයි.
මට විශ්වාස කරන්න පුළුවන් යාළුවෙක්වත් නෑදෑයෙක්වත් නෑ.
මට ඉන්නේ ඔයා විතරයි.
ඉතින් ඔයත් මං ගැන වද වෙන්න ඕනේ.
මං ඔයා ගැන වද වෙනවා.
අනික ඔයාට මොනවා හරි වුණොත්, මට ආයේ කවදාවත් මගේ පරණ ජීවිතේට යන්න බැරි වෙයි.
ඉතින් මං කොහොමද වද නොවී ඉන්නේ?
විශේෂයෙන්ම ඔයාගේ වැරදි වැඩ නිසා ඇති වෙලා තියෙන තරහකාරයෝ එක්ක බලද්දී.
මොකක්?
අන්න දැන් තමයි ඔයා වගේ කතා කළේ.
කොහොම හරි, මෙතනට වෙලා ඉන්නකෝ.
මං ගිහින් බැන්ඩේජ් එකක් අරන් එන්නම්.
අක්කේ!
ඉතින්, මොකක්ද ඔයාගේ ප්‍රාර්ථනාව?
මොකක්?
අපි මීට අවුරුදු සීයකට විතර කලින් ඔට්ටුවක් ඇල්ලුවා මතකද?
අපි කිව්වේ ඉස්සෙල්ලාම මනුස්සයෙක් වෙන කෙනාගේ ප්‍රාර්ථනාව ඉෂ්ට කරනවා කියලා.
අමතකයි නම් කියන්න එපා.
ආ, ඒකද?
ඔයාට ඕනද මං හංගපු අර වල් ජින්සෙන්ග් ටික හාරලා ගන්න?
මං අහලා තියෙන විදියට මනුස්ස ලෝකේ ඒවා ලොකු ගාණකට විකුණන්න පුළුවන්ලු.
එහෙම නැත්නම් මම රජතුමාගේ හීනෙට ගිහින් කියන්නද,
ඔයා කැමැත්තෙන් ඉන්න අර පණ්ඩිතයාට තනතුරක් දෙන්න කියලා.
කන්දේ දෙවියෝ ඔයාට බනීවි ඕවට.
අහු වුණොත් විතරනේ.
ඔයා හිතුවද මම ඔයා වගේ කියලා?
නීතිවලින් රිංගලා යන හැටි මං දන්නවා.
මට ඕන නෑ ඔය වගේ දේවල් ඉල්ලන්න. මගේ ප්‍රාර්ථනාව තමයි...
ඔයා හොඳ වැඩ කරලා භාවනාවට යොමු වෙන එක.
මොකක්? මම හැමදාම ඒක කරනවනේ.
ඔය වගේ දේවල් නෙමෙයි--
එතකොට ඔයාට ඉක්මනට මනුස්සයෙක් වෙන්න පුළුවන්.
අපිට එකම ගමේ ජීවත් වෙන්න පුළුවන්,
වසන්ත කාලෙට කැවිලි හදලා, ශීත කාලෙට කිම්චි හදලා.
ඒ වගේ එකට වයසට යන එක හොඳයි නේද?
ඒත් ගුම්-හෝ...
ඇයි?
මට ගොඩක් කල් ගියොත් මොකද කරන්නේ?
මං මනුස්සයෙක් වෙනකොට, ඔයා කොන්ද කුදු වෙච්ච ආච්චි කෙනෙක් වෙලා හිටියොත්?
ඒයි, එහෙම කියන්න එපා.
ආච්චියේ! යමු ඖෂධ පැළෑටි කඩන්න!
ආච්චියේ!
අතාරිනවා මාව! බෑ!
අතාරින්න!
කීයටවත් බෑ!
අක්කේ!
ඇයි ඔයා මෙතන තනියම හිටගෙන ඉන්නේ?
මට කියන්න.
ඔයාට තාමත් මනුස්සයෙක් වෙන්න එච්චරටම ඕනද?
මොකක්?
මම ඉස්සර කෙනෙක්ව අඳුරගෙන හිටියා.
එයා හරියට අපි වගේම නරියෙක්.
එයා ගොඩක් කල් පෙරුම් පුරලා අන්තිමේදී මනුස්සයෙක් වුණා.
එයාට මොකද වුණේ?
එයා මැරුණා
ගොඩක් කල් දුක් විඳලා, කාලකණ්ණි ජීවිතයක් ගෙවලා.
මට නම් මනුස්ස ජීවිතේ කියන්නේ ඒ වගේ එකක්.
ඒක තාවකාලිකයි, දුර්වලයි, ඉක්මනට නැති වෙනවා.
ඒත් ඔයාට තාමත් ඕන එයාලගෙන් කෙනෙක් වෙන්නද?
ඔයා දන්නවද,
අද දවස මට ගොඩක් විශේෂයි.
ඔයාට කොහොමද?
මොකක්?
මෙච්චර කාලෙකට, මං ලොකුවට සතුටින් හිටියේ නෑ,
හැබැයි මං දුකෙනුත් නෙමෙයි හිටියේ.
මට මතක හිටින විදියේ දවස් තිබුණේ නෑ.
ඒ ඔයා කඳු අස්සට වෙලා හිටපු නිසානේ--
එතකොට ඔයා?
ඔයා මේ සේරම කාලේ හිටියේ මනුස්ස ලෝකෙනේ.
ඔයාට සතුටු දවස් ගොඩක් තිබුණද?
නැත්නම් ගොඩක් දුක හිතුණු දවස් තිබුණද?
මට මනුස්සයෙක් වෙන්න ඕන.
සමහරවිට මම දුකෙන් ඉඳියි.
මට දරාගන්න බැරි අවස්ථාත් එයි.
ඒත්,
මට ඕන මතක හිටින ජීවිතයක් ගෙවන්න.
ඒක කෙටි වුණත්, මට ඕන ඒක හොඳටම විඳින්න.
මට ඕන හැඟීම් එක්ක ගලාගෙන යන්න.
හැමදේම කලින් දැනගෙන පාලනය කරන ජීවිතයක් නෙමෙයි.
මට ඕන එහෙ මෙහෙ හැපිලා, ගලාගෙන යන්න,
වෙලාවකට අඬන්න, ඊළඟ මොහොතේ හිනාවෙන්න.
මට ඕන ඇත්ත ජීවිතයක් ගත කරන්න.
සමහර දවස්වලට, පසුතැවීමෙන් මාව පිච්චිලා යන්න ඕනේ.
මට හිස්බවක් දැනෙන්න ඕනේ.
හැබැයි මං හිනාවෙනකොට, මට හයියෙන් හිනාවෙන්න ඕන.
අක්කේ.
මම අසතුටින් හිටියත්, දුකෙන් හිටියත්,
අන්තිමට මැරිලා ගියත්,
මට කොහොම හරි මනුස්සයෙක් වෙන්න ඕන.
මම කවදාවත් මනුස්සයෙක් වෙන්නේ නෑ.
ඔයා කළා වගේ මම මනුස්සයෙක්ට ආදරේ කරන්නේ නෑ.
මම දුක් විඳින්නේ නෑ, දුකෙන් මැරෙන්නෙත් නෑ.
මම කවදාවත්
ඔයා වගේ ජීවත් වෙන්නේ නෑ.
ඉයුන්-හෝ.
ගුම්-හෝ?
ඔයාට මාව ඇහෙනවද?
ඔයාට මාව අඳුරගන්න පුළුවන්ද?
මම...
මගේම ජීවිතයක් ගෙව්වේ
කිසි පසුතැවීමක් නැතුව.
ඔයත් ඔයාගේ ජීවිතේ ගත කරන්න ඕන.
ඒක මොන වගේ එකක් වුණත්.
යොන්-සූ?
අර ඉන්නේ යොන්-සූ නේද?
වෙන්න බෑ.
එයා තනියමනේ ඉන්නේ. කොහොමද එයාට ළමයි දෙන්නෙක් ඉන්නේ?
අනේ මන්දා, මේ ළමයි.
මෙතනත් විනාස කරලා.
අම්මේ, ඉක්මන් කරන්න!
ඔව්, මං එනවා!
ඇයි ඔයා ඔහොම මූණ එල්ලගෙන ඉන්නේ?
මේක අල්ලගන්න.
ඔයා හරිම මුරණ්ඩුයි.
පොළොව හැකිලෙන විජ්ජා දාන්න ඔයා දැන් නයිටේල් ෆොක්ස් කෙනෙක් නෙමෙයිනේ.
කොහොම හරි, අනිත් එක්කෙනා කොහෙද ගියේ?
එයා ගියා.
මොකක්? කොහේද?
කොහෙට යන්නද?
එයා කන්දෙන් ආපු නිසා එහෙටම ගියා.
යමු. පොඩ්ඩක් ඉන්න.
මාත් එනකම් ඉන්න.
ඒයි!
මොකද වෙන්නේ?
මං නැති අතරේ ඔයාලා රණ්ඩු වුණාද?
එහෙම නෙමෙයි නම්--
ඔයාට ඕන වුණ දේම ලැබුණා.
මොකක්? අපි රණ්ඩු වුණේ නෑ.
අපි දෛවයන් මාරු කරගන්න තීරණය කළා.
ඇත්තටම? ඔව්.
පොඩ්ඩක් ඉන්න.
සිරාවටම?
එතකොට සේරම හරියයිද? මට මගේ ජීවිතේ ආයේ ලැබෙයිද?
සිහියට එන්න, ෂි-යෝල්.
ඔයාට එක රැයකින් සාමාන්‍ය විදියට පත් වෙන්න බෑ.
ඇයි බැරි?
ඔයාට කොන්දේසිය අමතක වුණාද?
අර මෝඩ නරියාට නයිටේල් ෆොක්ස් කෙනෙක් වෙන්න ඕන,
අපේ දෛවයන් මාරු කරන්න කලින්.
හරි.
ඒත් ඒකට කොච්චර කල් යයිද?
ඉක්මනට වෙයිද?
සාමාන්‍යයෙන් අවුරුදු 100ක් විතර යනවා.
මොකක්? අවුරුදු සීයක්?
ඔයා හිතුවද තවත් වලිගයක් හදාගන්න එක ලේසියි කියලා?
ඔයා කොහොමද මේ ගැන මෙච්චර සන්සුන්ව ඉන්නේ?
ඔයා හිතනවාද එතකොටත් ඔයා ජීවත් වෙයි කියලා?
අනේ දෙයියනේ! මං වයසට ගිහින් මැරුණට පස්සේ ඕකෙන් වැඩක් තියෙනවද?
මං කිව්වේ සාමාන්‍යයෙන් කියලා.
එතකොට වෙන ක්‍රමයක් තියෙනවද?
මුල ඉඳන් පටන් ගන්න අයට තමයි අවුරුදු 100ක් යන්නේ.
හැබැයි මං වැඩ්ඩෙක්නේ.
මං ළඟ වැඩකෑලි ටිකක් තියෙනවා.
මේ අර...
ලෑස්ති වෙන්න.
දැනගන්න කියන්නේ, මේක ලේසි වෙන්නේ නෑ.
හෙට ඉඳන් අපිට මහන්සි වෙන්න වෙනවා.
මොකක්?
කලින් හිතේ කලබලේට දැක්කේ නෑ,
ඒ වුණාට මේ තැන හරිම ජරා තැනක්නේ.
මොකක්?
මේකටද ඔයා ගෙදර කියන්නේ?
සල්ලි නැති වුණාට කමක් නෑ ලස්සනට ඉන්න එපැයි.
වහලයක් දාලා තාප්ප බැන්දට ගෙයක් වෙන්නේ නෑනේ.
ඔයා මට විහිළු කරනවද?
මේක ඇත්තටම මගේ තැනක් නෙමෙයි.
මම ඔයාගේ දෛවය වෙනස් කළාට, ඔයාගේ කැමැත්ත වෙනස් කළේ නෑනේ.
ඔයාට ඒක මතක නැති වුණාට,
මේ තැන ලෑස්ති කළේ ඔයාමයි.
මම ඔයාගේ මුල් තැනත් දැක්කා.
ඒක සම්පූර්ණයෙන්ම හිස්.
හෙලුවෙන් බහින අමුතු මැෂින් එකක් විතරයි තිබුණේ.
ඒක මම කොරියාවේ ඉන්නකොට නවතින්න ගත්ත තැනක් විතරයි.
එංගලන්තේ තියෙන මගේ ඇත්ත ගෙදර පූල් එකකුයි තියටර් එකකුයිත් තියෙනවා.
අල්මාරියත් හරි ලොකුයි, ලස්සනට සරසලා--
මේක නම් මහ කාලකණ්ණි තැනක්.
මට පුළුවන් ඉක්මනට ආයේ මාරු වෙන්න ඕනේ. මේ වගේ ඉන්න බෑ.
ඔව්, මං ඔයාට සුබ පතනවා.
ඔයා කොහෙද යන්නේ?
මොකක්?
ඇයි? ඔයාට මොනවා හරි ඕනද?
මට මහන්සියි. මං යන්නෙ නිදාගන්න.
ඔයාට මහන්සියි කියලා තේරෙනවා, ඒත් ඇයි ඔයා ඔතනට යන්නේ?
එක කාමරයයිනේ තියෙන්නේ, ඉතින් ඒක මගේනේ.
මේක මගේ ගෙදර. ඊයේ රෑත් මම නිදාගත්තේ එතනනේ?
ඒ මම අටවල් නරියා එක්ක නිදාගත්ත නිසානේ.
අද ඉඳන් ඇඳ මගේ.
මමයි මෙතන වැඩිමලා.
හරි, ඔයා කියන දෙයක්.
ඔයා කොරියාවටත් වඩා වයසයිනේ. මං කොහොමද ඒක පරාද්දන්නේ?
මට වෙන්නේ ඔයාට සලකන්න තමයි.
එහෙනම් මම ගිහින් ඇඟ හෝදගන්නවා.
පොඩ්ඩක් ඉන්න.
මමයි ඉස්සෙල්ලා නාන්නෙත්.
වැඩිහිටියන්ට මුල් තැන.
ෂි-යෝල්.
නැගිටින්න.
හලෝ?
අයියෝ!
දැන් මොකද ඕනෙ?
මට බඩගිනියි.
මොකක්? මේ වෙලාවෙ?
අනේ.
ඔයා කිව්වෙ දවල් බුෆේ එකෙන් කාලා හොඳටම බඩ පිරිලා කියලනෙ.
ඒකනෙ රෑට කන්න බෑ කිව්වෙත්.
එතකොට නම් බඩ පිරිලා තිබුණා.
දැන් බඩගිනි නිසා නින්ද යන්නෙ නෑ.
මේ මනුස්ස ශරීරය නම් මහ කරදරයක්.
නිකන් ඉඳලා ආපහු නිදාගන්න බලන්න.
මේ වෙලාවෙ කෑවොත් මහත් වෙයි.
ඒකට කමක් නෑ. මම ආපහු මාරු වුණාම කොහොමත් මහත් වෙන්නෙ නෑනෙ.
අර එයා ඊයෙ කාපු ජාතියෙන් තව ඉතුරු වෙලා තියෙනවද?
මොනවද? රාමෙන්ද?
කමු කමු.
මාර රහයි.
එච්චරටම රහද?
ඔව්.
ඒ වුණාට ඇයි එකක් විතරක් හැදුවෙ?
ඔයා කන්නෙ නැද්ද?
නෑ, මම මේ වෙලාවට කන්නෙ නෑ.
අනික මේ වගේ දේවල් කොහොමත් කන්නෙ නෑ.
මම හිතන්නෙ මම අන්තිමට රාමෙන් එකක් කෑවෙ අවුරුදු 12කට 13කට විතර කලින්.
අනේ, එක කටක් කාලා බලන්නකො.
ඇත්තටම මාර රහයි.
එපා, මට ඕනෙ නෑ.
කොහොමත් අපි ආපහු ගියාම ඔක්කොම හරි යනවනෙ.
පුළුවන් වෙලාවෙ කාලා බලන්න.
ඒකත් ඇත්ත තමයි.
එහෙනම් එක කටක් විතරක් කන්නම්.
අනේ, ඔයාට ඊට වඩා කන්න ඕනෙ ඇතිනෙ?
මොකක්?
ඇත්තමයි.
එහෙමද?
එහෙනම් මම තව කටක් කන්නම්.
මේ මොකද මේ?
ඒයි!
තනියම ඔක්කොම කන්නෙ කොහොමද?
දැන් මට කන්න මුකුත් නෑනෙ!
අපි තව එකක් හදමුද?
දෙකක්ම හදමු.
බිත්තර තුනක් දැම්මම මාර රහයි.
බත් ටිකකුත් දාගමුද? ඔව්.
මේ මොකක්ද?
ඇයි මොකද?
මොකක්ද ප්‍රශ්නෙ?
අයියෝ... මගේ මූණ.
ඔයාගෙ මූණ ඉදිමිලා.
මම කිව්වනෙ රෑ වෙලා කන්න එපා කියලා.
ඔයා හිතනවද ඔයාගෙ මූණ හොඳයි කියලා?
ඔයත් හොඳටම ඉදිමිලා ඉන්නෙ.
මම?
දෙයියනේ.
මම හිතන්නෙ ඉදිමුම ටිකක් බැහැලා.
අපරාදෙ අපි දුවන්න යන්න තිබුණෙ.
මම කිව්වනෙ අද ඉඳන් අපි කාර්යබහුල වෙනවා කියලා.
වැඩක් නැති දේවල් වලට කාලය නාස්ති කරන්න බෑ.
හොඳ නිදහසට කරුණක්.
කමක් නෑ. ගිහින් හැඳි මාරු කරන් එන්න.
සීතල ඒවා ගේන්න.
නියමයි! නියමයි!
අන්න හරි!
ඉස්සරහට යන්න! අන්න හරි! සෝ බෝම්, ගහන්න! ෂොට් එක ගහන්න!
නියමයි! අයියෝ එයාට වැරදුනානෙ.
මේක නම් මහ කරදරයක්.
කෝච්, වතුර ටිකක් බොමුද?
ඕන නෑ. ඔක අහකට ගන්නවා.
ක්‍රොස් කරන්න! හරි!
කෝ, එයාව බ්ලොක් කරන්න!
බ්ලොක් කරන්න! බ්ලොක්!
නියමයි!
ඔයාලා කණ්ඩායමක් විදිහට ඉස්සරහට යන්න ඕනෙ, තේරුණාද?
ඒයි, බේ ජොං-බේ!
තමුසෙ දවස තිස්සෙම ක්‍රොස් කරන එක විතරයි කරන්නෙ.
ටිකක් ඇතුලට කපලා ගන්න බලනවා.
අනික බෝලෙත් අරගෙන මේ වගේ ඉස්සරහට යන්න,
එතකොට අනිත් පැත්තෙ උන් කලබල වෙනවා!
හරි සර්.
වතුර වල රහ කොහොමද, සෝ බෝම්, මෝඩයා?
තමුසෙ ඒකටද ෂොට් එකක් කියන්නෙ?
ගැහුවා අහසෙ යන්නම.
මම හිතුවෙ ප්ලේන් එකක වදියි කියලා.
සමාවෙන්න.
ෂික්.
තමුසෙලා දිගටම ඩිෆෙන්ස් කර කර ඉඳලා ගෙදර යන්නද හදන්නෙ?
දිනන්න නම් ගෝල් ගහන්න එපැයි!
ඒත් ඇයි?
ඇයි කවුරුත් හරියට ඇටෑක් කරන්නෙ නැත්තෙ?
ඒත් කෝච්.
අපි කාට දෙන්නද කට් බැක් කරන්නෙ?
මොකක්?
ඉතින් අපි කට් බැක් කරත්, ඒක ගන්න කවුරුත් එතන නෑනෙ.
ඇයි නැත්තෙ?
කන්ග් සි-යොල් එතන හිටියා න--
ඉස්සරහ ඉන්න ස්ට්‍රයිකර්ට පාස් කරනවා.
කවුද ස්ට්‍රයිකර්?
මොකක්? ඇත්තම කිව්වොත්,
අපේ ටීම් එකේ දැන් හරියට ස්ට්‍රයිකර් කෙනෙක් නෑනෙ.
තමුසෙලා නූතන පාපන්දු ගැන දන්නෙ නැද්ද?
ටෝටල් සොකර්.
හැමෝම ඇටෑක් කරනවා, හැමෝම ඩිෆෙන්ස් කරනවා--
සමාවෙන්න කෝච්.
ඒ වෙනුවට අපිට බැරිද-- බෑ!
තමුසෙලා මේ හදන්නෙ ආයෙත්
කන්ග් සි-යොල් ගැන මතක් කරන්නනෙ, එහෙම නේද?
හොඳට අහගන්නවා.
ආයෙ...
එයා ගැන කතා කරන්න එපා.
කන්ග් සි-යොල් කියන එකා එළියෙ!
සදහටම එළියෙ!
ඔයා කිව්වෙ අපි මාර බිසී වෙයි කියලා නේද?
ඒත් අපි මේ මාළු බානවා නෙවෙයිනෙ.
අපි මොකද්ද මේ කරන්නෙ?
මාළු බානවා?
අපි කරන්නෙත් ඒ වගේම දෙයක් තමයි.
හැබැයි අපි බිලී බාන්නෙ මාළු නෙවෙයි, මිනිස්සු.
මොකක්? මිනිස්සු බිලී බානවා?
ඔව්.
මොකද දැන් ඉඳන් අපි ඉන්නෙ "පින් රැස් කරන ප්‍රොජෙක්ට්" එකක.
හා ඉතින්.
මම මොනවා කිව්වත්, මට තේරෙනවා ඔයාට මනුස්සයෙක් වෙන්න ඕනෙ කියලා.
හැබැයි ඊට කලින්,
වලිග නවයේ නරියෙක් වෙන එක ලේසි වැඩක් නෙවෙයි.
ඔයා ඒකට ලෑස්තිද?
මම මොනවා කිව්වත් පැමිණිලි නොකර මම කියන විදිහට වැඩ කරන්න පුළුවන්ද?
මොන විදිහටද?
මොකක්?
දැන් ඉඳන්, ඔයාගෙ වැඩ ඔයාම බලාගන්න.
මට හදිස්සියක් නෑනෙ.
ඉන්නකො.
මේ...
මම කියන්නෙ, මම තාම ඔයාට උදව් කරනවා.
ඒත් ඔයාගෙ වලිග ටික හදාගන්න නම් ඔයා පින් කරලා ආත්මික බලය එකතු කරගන්න ඕනෙ--
එහෙනම් මම මගේ නරි පබළුව ඔයාට දෙන්නම්.
මම මන්තරයක් පාවිච්චි කරලා අපි දෙන්නව සම්බන්ධ කරන්නම්,
එතකොට ඔයාට පුළුවන් පින් කරලා මට අවශ්‍ය ආත්මික බලය එකතු කරලා දෙන්න.
මගේ වේශය ආපහු මාරු වෙන්න යන්නෙ, ඒක නිසා මට යන්න වෙනවා.
මොකද කියන්නෙ?
මම හිතන්නෙ ඔයා හරි.
ඇත්තටම, එයා මාව එයාට ඕන විදිහට නටවනවා.
ඒ කියන්නෙ ඔයා කියන්නෙ, ඔයා පින් දහම් කරාම,
එයාට තමයි ඒකෙන් ආත්මික බලය ලැබෙන්නෙ?
හැබැයි ඔයාට එයාගෙ නරි පබළුවෙ බලය පාවිච්චි කරන්න බෑ නේද.
ඒක හරි.
ඒක නිසා දැන් ඉඳන් අපිට පින් කරන්න වෙනවා.
ගොඩක් ඉක්මනින්, කෙටි කාලයක් ඇතුළත පින් ගොඩක් කරන්න ඕනෙ.
ඉතින් ඒකට මාළු බාන එකේ තියෙන සම්බන්ධය මොකද්ද?
සිරාවටම?
මම හැම පොඩි දේම ඔයාට විස්තර කරලා දෙන්න ඕනෙද?
ඔයා හිතන්නෙ මොකක් නිසා කියලද
මම මනුස්සයෙක් වෙලා මේ වගේ දුක් විඳින්නෙ?
මම ඔයාගෙ ජීවිතේ බේරගත්ත නිසා!
හරි, ඉතින් මොකද්ද?
එක මනුස්සයෙක් කියන්නෙ සම්පූර්ණ ලෝකයක්,
ඉතින් මනුස්ස ජීවිතයක් බේරගන්න එක මුළු ලෝකයක්ම බේරගන්නවා වගේ දෙයක්.
වෙන විදිහකින් කියනවා නම්,
ලොකුම පින, උතුම්ම දේ තමයි ජීවිතයක් බේරගන්න එක.
මොකක්ද?
පොඩ්ඩක් ඉන්න, මට කියන්න එපා.
ඔයා මේ කරන්න හදන්නෙ ඒක නෙවෙයි නේද?
කවුරුහරි පනිනකම් බලන් ඉඳලා එයාව බේරගන්න නේද හදන්නෙ?
ඇයි? ප්‍රශ්නයක්ද?
ඒයි!
ප්‍රශ්නෙ පැත්තක තියන්න! කොහොමද ඒක පිනක් වෙන්නෙ?
කර්මය පඩිසන් දෙයි, දන්නවනෙ?
ජීවිතයක් බේරගද්දි මොන කර්මයක්ද?
විශ්වාස කරන්නත් බෑ.
හරි කමක් නෑ.
මම කොහොමත් ඔයාගෙ සදාචාරය ගැන ලොකුවට බලාපොරොත්තු වෙන්නෙ නෑ,
ඒත් ඒක පැත්තකින් තිබ්බොත්, ඔය වැඩේ හරියන්නෙ නෑ.
ඔයාට හිතෙනවද මේක හරියයි කියලා?
හරියන්නෙ නැද්ද? නෑ!
මේක නිකන් ගහක් යටට වෙලා ගෙඩියක් වැටෙනකම් බලන් ඉන්නවා වගේ වැඩක්!
ඔයා කොච්චර වෙලා බලන් ඉන්නද කල්පනාව?
ඔයා හිතන්නෙ එහෙමද?
ඔයා කියන එකත් ඇත්ත.
ඔයාගෙ කතාවෙත් පොයින්ට් එකක් තියෙනවා.
තියෙන හදිස්සියත් එක්ක බැලුවම, මේක ටිකක් කම්මැලි වැඩක් වගේ තමයි.
හරියටම හරි.
අපි බලෙන් හරි පින් සිද්ද කරගන්න ඕනෙ,
අපි සාමාන්‍ය විදිහට මේවා කරන්න ට්‍රයි කරමු--
හරි.
මට වෙන ක්‍රමයක් හොයාගන්න වෙනවා.
ශාමන් දේවාලය වැඩිහිටි වෙළඳසැල
ගේම් ලෑන්ඩ් ඉමේජ් ෂොප්
මෙන්න, සි-යොල්.
මේක අරගෙන අර තැනට ගිනි තියන්න.
මොකක්?
ඔයාට පිස්සුද?
ඒ ගැන වද වෙන්න එපා.
මම ඇතුලෙ ඉන්න උන්ව දන්නවා. මම නරියෙක් වෙලා ඉන්න කාලෙ උන්ව හම්බවෙලා තියෙනවා.
පොළී කාරයො, නීතිවිරෝධී සූදු, ඉන්ද්‍රිය ජාවාරම්, ඔය හැමදේම කරනවා.
මේක අර වගේ ජරා වැඩ කරන නපුරු මිනිස්සු පිරිච්ච තැනක්.
මාව විශ්වාස කරන්න, උන් මැරෙන්නම ඕන උන්.
මේ.
ඔයා නේද දැන් කිව්වෙ "එක මනුස්සයෙක් කියන්නෙ මුළු ලෝකයක්" කියලා?
දැන් ඔයා කියන්නෙ මට මිනිස්සුන්ව පිච්චිලා මැරෙන්න අරින්න කියලද?
ඔයා මොනවද මේ කියවන්නෙ?
මම හරිම ශිෂ්ට සම්පන්න සතෙක්, ඔයා දන්නවනේ.
එහෙනම් මේ මොකද්ද?
ඔයා ගින්න පත්තු කරන්න, ඊටපස්සේ මම වෙලාවට ඇවිත් ඒක නිවන්නම්.
නැත්නම් අපිට ගිනි නිවන හමුදාවට කතා කරන්න පුළුවන්. ඒ කියන්නේ මම බේරගත්තා වෙනවා
ඒ ගොඩනැගිල්ලේ හිටපු ගොඩක් අයගේ ජීවිත එකපාරටම.
ඉස්සෙල්ලා ගඟ, දැන් ගින්නක්?
ඔයා ඇත්තටම නතර වෙන්නෙම නෑ නේද?
මට මේක කරන්න බෑ. මම කරන්නේ නෑ.
ඔයාට ඇත්තටම හිතෙනවද මේකේ තේරුමක් තියෙනවා කියලා?
දැන් මොකද ප්‍රශ්නේ? ඇයි බැරි?
අයියෝ, ඔයා කවදාවත් නිකන් කැමති වෙන්නේ නෑනේ.
ඔයා මේ කතා කරන්නේ බොරු කරුණාව ගැන නේද?
වැදගත් දේ තමයි කරුණාව.
ඒයි!
ඔයාට ඕන අපි නරක මිනිස්සු වෙන්න, හොඳ මිනිස්සු නෙවෙයි!
කොහොම වුණත්, අපි එයාලව බේරගන්නවනේ. ඒක විතරයිනේ වැදගත්, නේද?
ඔයා දන්නේ නැද්ද නරක මිනිස්සුන්ට මොකද වෙන්නේ කියලා?
එයාලා හැමතිස්සෙම විනාශ වෙලා කාණුවල තමයි නවතින්නේ.
ඇති!
මම ඔය ඉන්න ඕනම නරක කෙනෙක්ට වඩා වයසයි.
ඒ නිසා මම කියන දේ කරන්න.
ඔයාට ගින්නක් පත්තු කරන්න ඕන නම්, ඔයාම කරගන්න.
මට ඒක කරන්න බෑ.
මට පුළුවන් නම් මම ඒක මේ වෙනකොටත් කරලා.
මට හොඳ දේවල් කරන්න ඕන, ඒ නිසා මට නරක දේවල් කරන්න බෑ.
ආ, එතකොට ඔයා දන්නවා ඒක නරකයි කියලා?
ගිනි ගන්නවා!
ඔයාද...
ඒ මම නෙවෙයි.
ඇත්තටම මම නෙවෙයි. මම මේ මෙතන ඉන්නේ.
ඒත් කොහෙද ගිනි ගන්නේ?
හෝප් ළමා නිවාසය
හදිසි අංකයට කතා කළාද? ඔව්.
ඒත් ළමයි තාම ඇතුලේ!
ළමයි ඇතුලේද?
ඔව්.
මෙන්න, මේක අල්ලගන්න.
සියොල්, මොකද මේ කරන්නේ?
ඔයා මෙතන ඉන්න. එතන ගොඩක් භයානකයි.
මොකක්?
සියොල්!
සියොල්, මට මුකුත් පේන්නේ නෑ.
මම ඔයාට කිව්වා එන්න එපා කියලා! භයානකයි!
කල්පනා කරලා බැලුවම,
ළමයින්ව කවුරුහරි බේරගන්නවා නම්, ඒ මම වෙන්න ඕන, ඔයා නෙවෙයි.
මොකක්? ඔයාට පිස්සුද?
මේකෙන් මූණ වහගන්න.
මම හිතන්නේ ගින්න පටන් ගත්තේ පහළ මාලයෙන්.
ගින්න මෙතනට එන්න කලින් ළමයින්ව එළියට ගමු.
ළමයිනේ. ටීචර්!
ඔයාලට කමක් නෑ නේද?
හරි, යමු.
ළමයින්ව අරන් ඉස්සෙල්ලාම එළියට යන්න.
මම අර පැත්ත බලලා, ඔයාලා පස්සෙන් එන්නම්.
මට බයයි!
යමු.
ඔක්කොම ඉන්නවද?
මට සෝ-ජොංව හොයාගන්න බෑ!
එයාලා එළියට ආවා!
ආ, සෝ-ජොං!
මාත් එක්ක හිටපු ගෑනු කෙනා කෝ?
එයා දැන් ආපහු ඇතුලට ගියා.
මොකක්?
ඇයි මේක ඇරෙන්නේ නැත්තේ?
මගුල, ඇරියන්!
විකාර කරන්න එපා.
ඔයා හිතනවද මම මේ විදිහට මැරෙයි කියලා?
යුන්-හෝ!
සියොල්.
ඇත්තටම, ඔයා මොකද මේ කරන්නේ? ඔයාට මැරෙන්නද ඕන වෙලා තියෙන්නේ?
යුන්-හෝ, ඔයාට අවුලක් නෑ නේද?
සියොල්!
ආ, ඔයාට සිහිය ආවද.
මොකක්?
පොඩ්ඩක් ඉන්න, මොකද වුණේ?
සියොල්. එයා කෝ?
මොකක් කිව්වා?
ඉන්න, මිස්!
ඔයා කොහෙද යන්නේ? සියොල්!
සියොල් කොහෙද?
ඔයා මාව හොයනවද?
මිනිස්සු හිතයි මම ඇත්තටම මැරිලා කියලා.
ඇයි ඔයා ඔහොම මට කෑගහන්නේ? මම මේ මෙතන ඉන්නවනේ.
මම ඇත්තටම හිතුවේ ඔයා මැරුණා කියලා.
ඔයා බය වුණාද?
මේ වෙලාවේ හැටියට,
මේ ලෝකෙම මගේ පැත්තේ ඉන්න එකම කෙනා ඔයා විතරයි.
මට විශ්වාස කරන්න පුළුවන් යාළුවෙක්වත් පවුලේ කෙනෙක්වත් නෑ.
මට ඉන්නේ ඔයා විතරයි.
ඉතින් ඔයත් මං ගැන වද වෙන්න ඕන.
මම ඔයා ගැන වද වෙනවා.
යුන්-හෝ.
ඔයා මට කිව්වනේ වද වෙන්න කියලා.
ඔයා කිව්වනේ මම ඔයා ගැන වද වෙන්න ඕන කියලා!
මට ඇත්තටම අවුලක් නෑ, මම දිවුරනවා.
ඔයා කවද ඉඳන්ද මම කියන දේවල් ඇත්තටම අහන්න පටන් ගත්තේ?
ඔයා මැරුණා නම්, මමම ඔයාව මරනවා!
කියන්න වලිගයක් නෑ
ඔයාට විශ්වාසද ඔයා මේක හරියට කරනවා කියලා?
අපිට ආධ්‍යාත්මික බලය පොඩ්ඩක්වත් ලැබිලා නෑනේ.
ඇයි බලය එකතු නොවෙන්නේ?
අපි නීතියට අනුව හොඳ වැඩ කරලා බැලුවොත් මොකද?
මම මනුස්සයෙක් විදිහටම ඉඳලා වයසට ගිහින් මැරුණොත්?
මනුස්සයෙක් වුණ එකේ ඇත්තටම කිසිම හොඳක් තිබුණේ නැද්ද?
වාසගම ලී, මුල් නම යූන්.
තමුසෙ මහ!
කාන්ග් සියොල්.
එයා ඔයාගේ ගොඩක් ළඟ යාළුවෙක් වෙන්න ඇති. මේ මතකය...
ඒ ඔයා.
මම දන්නවා මේ ඔක්කොම ඔයාගේ වැරැද්ද කියලා!
💜💜සිංහල පරිවර්තනය : සුලෝචනා ජයකොඩි💜💜